ОБЩИНСКА ИЗБИРАТЕЛНА КОМИСИЯ – КАЗАНЛЪК

**П Р О Т О К О Л**

**№ 22**

**Казанлък, 28.09.2019 г.**

Заседанието се откри в 17.00 ч. от Председателя Здравко Балевски, при следния:

**Дневен ред:**

1. Назначаване на членовете на СИК на територията на Община Казанлък.

1. Одобряване на графичния файл с образци на бюлетината за всеки вид избор в община Казанлък и одобряване на техния тираж.

На заседанието присъстват 10от 13 от членовете на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

Г-н Балевски приветства присъстващите и предложи да се премине към обсъждане на текущите въпроси по дейността на комисията по предварително обявения дневен ред.

**По т.1 от Дневния ред:**

В ОИК Казанлък е постъпило писмо изх. № 34-00-31 от 25.09.2019г. от Даниела Коева – За кмет на Община Казанлък, оправомощена със Заповед № 1488/ 24.09.2019 г. на Община Казанлък, с което ни е предложено на основание на чл.91 ал.8 от ИК да назначим СИК на територията на Община Казанлък по направените предложения от партиите и коалициите, участвали в консултациите за назначаване на секционни избирателни комисии на територията на общината и утвърждаване на списъците на резервните членове. Към предложението е приложен подписан протокол от проведени консултации между политическите сили. Към протокола са представени изискуемите от Изборния кодекс документи в изпълнение на изискванията на член 91 ал.1 и сл. от ИК. Видно от съдържанието на изготвения от проведените консултации протокол, между представителите на политическите партии и коалиции е постигнато съгласие за назначаване на членовете на СИК на територията на Община Казанлък и утвърждаване на списъка с резервни членове. Постигнато е съгласие за назначаване на подвижна СИК, в случай, че повече от 10 избиратели с трайни увреждания подадат заявления за гласуване в срок до 12.10.2019г. включително, при указаното разпределение, направено в приложената таблица. След представяне на поименния списък са постъпили допълнителни изменения в същия.

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Таня Димитрова, Мариана Стойнева, Йорданка Арнаудова, Петър Иванов, Петко Петков, Ваня Андреева, Милена Кацарова, Тюркян Салиева и Любомир Денков,)* приемане на решението гласуваха всички присъстващи 10 членове на комисията. **„Против“** приемане на решението гласуваха – няма.

Предвид гореизложеното и на основание чл. 85, ал.4, чл.87, ал.1, т.5, във вр. чл.91, ал.8 от ИК ОИК Казанлък, взе следното:

Р Е Ш Е Н И Е:

Назначава секционни избирателни комисии на територията на община Казанлък съгласно предложението на кмета на община Казанлък и утвърждава списъците на резервните членове.

Неразделна част от това решение е Приложение №1, съдържащо имената на предложените лица – членове на СИК, единен граждански номер, длъжност в комисията, образование, специалност и партията или коалицията, която ги предлага.

Решението подлежи на обжалване пред Централната избирателна комисия в тридневен срок от обявяването му.

**По точка 2 от Дневния ред:**

Одобряване на графичния файл с образци на бюлетината за всеки вид избор в община Казанлък и одобряване на техния тираж.

В изпълнение на Решение № 993-МИ от 07.09.2019г. на ЦИК след получаване на графичния файл с предпечат на хартиените бюлетини по видове ОИК следва да проведе заседание за одобряване на графичния файл с образец на бюлетината за всеки вид избор в общината. След като одобри графичния файл за всеки вид избор в общината, ОИК ги разпечатва и върху тях се подписват всички присъстващите членове и изписват трите си имена саморъчно. Върху утвърдените образци се отбелязва датата и часа на тяхното одобряване. След извършването на тези действия ОИК пристъпва удостоверяването им чрез електронния подпис.

Одобрените образци на бюлетините са неразделна част от протокола от проведеното днес заседание.

Заедно с одобряването на образеца на бюлетините ОИК следва да одобри и техния тираж, съгласувано с общинската администрация

Едновременно с одобряване на предпечатните образци на бюлетините за съответната община ОИК одобрява и тиража на бюлетините. Съгласно чл.209, ал.3 от ИК броят на отпечатаните бюлетини следва да е равен на броя на избирателите за съответния вид избор увеличен с 10 на сто.

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, , Таня Димитрова, Мариана Стойнева, Йорданка Арнаудова, Петър Иванов, Петко Петков, Ваня Андреева, Милена Кацарова, Тюркян Салиева и Любомир Денков,)* приемане на решението гласуваха всички присъстващи 10 членове на комисията. **„Против“** приемане на решението гласуваха – няма.

Предвид гореизложеното и на основание чл. 85, ал.4, чл.87, ал.1, т.9, във вр. чл.209, ал.3 от ИК и Решение № 993-МИ от 07.09.2019г на ЦИК, ОИК взе следното

РЕШЕНИЕ:

1.Одобрява печатните образци на бюлетините за Община Казанлък за всеки вид избор, при спазване на указанията на Решение № 993-МИ от 07.09.2019г. на ЦИК.

2.Одобрява тиража на бюлетините, както следва:

|  |  |  |  |
| --- | --- | --- | --- |
|  | Брой избиратели към 16.07.2019 г. | Брой с 10% резерв | Тираж на бюлетини |
| Общински съветници | 64690 | 71159 | **71200** |
| Кмет на община | 64690 | 71159 | **71200** |
| Кметове на кметства | | | |
| Шипка | 1046 | 1150 | **1200** |
| Крън | 2805 | 3085 | **3100** |
| Копринка | 2234 | 2457 | **2500** |
| Дунавци | 456 | 501 | **500** |
| Ясеново | 592 | 651 | **700** |
| Шейново | 1549 | 1703 | **1700** |
| Хаджидимитрово | 1280 | 1408 | **1400** |
| Енина | 1952 | 2147 | **2200** |
| Долно Изворово | 428 | 470 | **500** |
| Черганово | 749 | 823 | **900** |
| Овощник | 1405 | 1545 | **1600** |
| Кънчево | 859 | 944 | **1000** |
| Ръжена | 836 | 919 | **1000** |
| Розово | 938 | 1031 | **1100** |
| Бузовград | 1743 | 1917 | **2000** |
| Горно Черковище | 990 | 1089 | **1100** |
|  | | | |

Решението подлежи на обжалване пред Централната избирателна комисия в тридневен срок от обявяването му.

Неразделна част от настоящия Протокол са одобрените образци на бюлетините за всеки вид избор.

Поради изчерпване на дневния ред заседанието бе закрито в 19:00 часа.

**ПРЕДСЕДАТЕЛ:** …………………………….

/ЗДРАВКО БАЛЕВСКИ/

**СЕКРЕТАР:**..…………………………….

/ТАНЯ ДИМИТРОВА/